Toshkent viloyatining Zangiota tumani va Toshkent shahrining Sergeli tumani chegaralarini o‘zgartirish to‘g‘risida

O‘zbekiston Respublikasi Konstitutsiyasining 78-moddasiga, “O‘zbekiston Respublikasida ma’muriy-hududiy tuzilish masalalarini hal etish tartibi to‘g‘risida”gi O‘zbekiston Respublikasi Qonunining 5 va 13-moddalariga muvofiq O‘zbekiston Respublikasi Oliy Majlisining Qonunchilik palatasi qaror qiladi: 
 1. O‘zbekiston Respublikasi Vazirlar Mahkamasining taklifi qabul qilinib, Toshkent viloyatining Zangiota tumani va Toshkent shahrining Sergeli tumani chegaralari o‘zgartirilsin.
 2. Toshkent viloyati Zangiota tumani ma’muriy hududining bir qismi umumiy maydoni 428 gektar maydon (“Yuqoridarxon” mahalla hududi, Sergeli tumani bilan chegaradosh “Toshkent” va “Pastdarxon” mahallalari hududining bir qismi) Toshkent shahri Sergeli tumani tarkibiga o‘tkazilsin.
 3. Toshkent viloyatining Zangiota tumani va Toshkent shahrining Sergeli tumani chegaralari O‘zbekiston Respublikasi Vazirlar Mahkamasi tomonidan taqdim etilgan 1 va 2-ilovalarga ko‘ra tavsiflar va grafik chizmalarga muvofiq tasdiqlansin.
 4. Belgilab qo‘yilsinki, Toshkent shahrining Sergeli tumani tarkibiga o‘tkazilayotgan Toshkent viloyatining Zangiota tumani “23-O‘zgarish” saylov okrugidan saylangan xalq deputatlari Zangiota tuman Kengashining deputati Toshkent shahar xalq deputatlari Sergeli tuman Kengashining deputati hisoblanadi. 
 5. O‘zbekiston Respublikasi Vazirlar Mahkamasi ushbu Qarorning ijrosi bo‘yicha kompleks chora-tadbirlar amalga oshirilishini ta’minlasin.
 6. Ushbu Qaror O‘zbekiston Respublikasi Oliy Majlisi Senatiga yuborilsin.
 7. Ushbu qaror qabul qilingan kundan e’tiboran kuchga kiradi.